Here is a page extracted from Wikipedia that may contain CSS, HTML, and a lot of unformatted text.

Title: لولو فيرارى
Content: لولو فيرارى (Lolo Ferrari) (9 فبراير 1963 - 5 مارس 2000) ممثلة بورنوجرافية فرنسية من اصل ايطالى ، اسمها الحقيقى إيڤ چينيڤيڤ الين ڤالوى (Eve Genevieve Aline Vallois) .

نشأتها 

اتولدت لولو فيرارى يوم 9 فبراير 1963 فى مدينة كليرمون فيران فى إقليم بوى دى دوم فى فرنسا ، وفى سنة 1980 اشتغلت موديل عريان .

فى سنة 1988 اتجوزت لولو فيرارى تاجر مخدرات فرنساوى اسمه إيريك ڤيجن (Eric Vigne) و كان وقتها لسه خارج من السجن ، وبدأ يدير ليها شغلها كموديل عريان ده غير أنه فتحلها بيت دعارة علشان يستغل جمالها ويكسب كتير من وراها ، لكن اتقبض عليهم هما الاتنين بسبب الشغلانة دى .

فى سنة 1990 ابتدت لولو فيرارى تعمل عمليات تكبير لبزازها عن طريق حقنهم بمادة السيليكون ، وده علشان جوزها كان عايز بزازها تكون كبيرة و مليانة . وفعلا زاد حجم بزازها لدرجة 22 ضعف حجمهم الطبيعى لغاية لما وزنهم هما الاتنين بقى 2.8 كيلو جرام و ده اللى خلاها دخلت فى موسوعة جينيس للارقام القياسية باعتبارها صاحبة اكبر بزاز فى العالم ، واضطرت أنها تلبس سوتيانات متفصلة مخصوص علشان مقاسات بزازها كانت اكبر بكتير من اكبر مقاس لأى سوتيان . المشكلة كانت فى أن لولو فيرارى ماكانتش مبسوطة من كده ، بالعكس كانت قرفانة من شكل جسمها ومن نفسها و أنها بتتمنى الموت وقالت الكلام ده بصراحة فى مقابلة صحفية معاها لحد أن دكاترة نفسيين فسروا تصرفاتها دى بأن عندها مرض نفسى هو اضطراب التشوه الجسمى .

شغلها 
فى سنة 1995 دخلت لولو فيرارى فى مجال البورنوجرافيا ومثلت 9 افلام بورنوجرافية هما Le King de ces Dames و Ferrari Plein Pot و Big DD و Camping Cosmos و Double Airbags و 'Planet Boobs و Lolo Ferrari Special - The Biggest Tits In The World و Mega Tits 6 و Quasimodo d'El Paris .

وفاتها 
فى يوم 5 مارس 2000 ماتت لولو فيرارى فى بيتها فى مدينة جراس فى اقليم الألب البحرية فى فرنسا ، واللى كان أعلن الموضوع ده جوزها لما لقاها ميتة فجأة وبدون سبب معروف . وبعد تشريح جثمانها ظهر أن سبب موتها هو أنها اخدت جرعه زايده من مضادات الاكتئاب والمهدئات .

مصادر

لينكات برانيه 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
اصحاب بيوت الدعارة
فرنساويين طليان
مغنيات فرنساويات
مذيعين فرنساويين
مجرمين فرنساويين
منتحرين
ممثلات بورنوجرافيات فرنسيات